**Zápisnica zo zasadnutia komisie ochrany ŽP pri MsZ v Šamoríne**

 **zo dňa 30.11.2022**

 **Prítomný:** Mgr. Domsitz Márton, Ürga Lajos, Valocsay István, Kocsis Arnold

 Zasadnutie otvoril predseda komisie p. Mgr. Domsitz. Ďalej sa pokračovalo podľa zaslaného programu:

1. Návrh VZN č. 16/2022 o miestnom poplatku za komunálne odpady a drobné stavebné odpady
2. Žiadosť obyvateľov bytového domu Dunajská č. 4-6-8-10 o finančnú dotáciu na rok 2023
3. Rôzne

 **Bod č. 1. – Návrh –VZN č. 16/2022 o miestnom poplatku za komunálne odpady a drobné stavebné odpady**

Dôvodom zmeny je zvýšenie poplatkov za komunálne odpady a drobné stavebné odpady. Mesto v zmysle zákona č. 79/2015 Z.Z. o odpadoch je subjektom, ktorý zodpovedá za nakladanie s komunálnym odpadom a drobným stavebným odpadom na svojom území. Financovanie zberu a následného nakladania so zmesovým komunálnym odpadom je povinná zabezpečiť obec z miestnych poplatkov za komunálne odpady a drobné stavebné odpady. Sadzba poplatku musí vychádzať zo skutočných nákladov obce na zabezpečenie činností nakladania s odpadom, avšak zákonom sú stanovené horná a dolná hranica poplatku. Návrh VZN zahŕňa zvýšenie poplatku za komunálne odpady a drobné stavebné odpady o 35% z dôvodu zvýšenia nákladov mesta za tieto služby, ktorá bola spôsobená s vysokou mierou inflácie a zvýšenými režijnými nákladmi partnerov mesta v odpadovom hospodárstve.

**Doporučenie č. 6/2022 –** KO ŽP na svojom zasadnutí prerokovala návrh VZN a odporúča schváliť predmetné VZN v predloženom znení.

 **Bod č. 2. – Žiadosť obyvateľov bytového domu Dunajská č. 4-10 o finančnú dotáciu na rok 2023**

Materiál predložili vlastníci bytov obytného domu. Finančný príspevok by využívali na nákup sadovníckeho materiálu a náradia.

**Doporučenie č. 7/2022 –** KOZPna svojom zasadnutí prerokovala žiadosť a odporúča vyhovieť žiadateľom nasledovne:

**Dunajská č. 4-6-8-10 – 400€ (100€/vchod)**

 **Bod č. 3. – Rôzne**

1. **Žiadosť MVDr. Martina Krivošíka** o súhlas na úpravu mestského pozemku pred rodinným domom na Pomlejskej č. 16.

MVDr. Krivošík odôvodňuje svoju žiadosť s tým, že predmetný pozemok je pernamentne premočený, nerastie na ňom žiadna zeleň. Z tohto dôvodu si dovoľuje požiadať o možnosť jeho skultúrnenia a to odstránením povrchovej časti zeminy do hĺbky 10 cm a vysypania makadámu.

KOŽP nepodporuje podobné zámery, nakoľko úpravy pozemkov posypom lomového kameniva pravdepodobne budú slúžiť ako odstavné plochy pre motorové vozidlá a v prípade Pomlejskej cesty by to spôsobilo negatívne na dreviny.

1. **Návrh KOŽP** aby v budúcoročnom rozpočte mesta položka slúžiaca na údržbu a opravu detských ihrísk bola navýšená minimálne na sumu 15 000 eur.

Ďalej predseda komisie poprosil prítomných členov, aby na najbližšie zasadnutie predložili svoje nápady, ciele v tejto oblasti.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Mgr. Márton Domsitz, predseda

Zapísal: Ing. Kocsis